पोलारिस को तीसरी तिमाही में रिकॉर्ड मुनाफा  
पोलारिस सॉफ्टवेयर लैब का दिसंबर तिमाही में शुद्ध लाभ 25.08 प्रतिशत के इजाफे के साथ 50.12 करोड़ रुपये पर पहुंच गया।
आईटी कंपनी पोलारिस सॉफ्टवेयर लैब का 31 दिसंबर, 2010 को समाप्त तीसरी तिमाही में शुद्ध लाभ 25.08 प्रतिशत के इजाफे के साथ 50.12 करोड़ रुपये पर पहुंच गया। यह किसी एक तिमाही का कंपनी का रिकॉर्ड मुनाफा है।  इससे पिछले वित्तवर्ष की समान अवधि में कंपनी ने 40.07 करोड़ रुपये का शुद्ध लाभ कमाया था। तिमाही के दौरान कंपनी की आमदनी 22.92 प्रतिशत की बढ़ोतरी के साथ 411.11 करोड़ रुपये पर पहुंच गई, जो इससे पूर्व वित्तवर्ष की समान अवधि में 334.68 करोड़ रुपये रही थी। बंबई शेयर बाजार में शुक्रवार को कंपनी का शेयर 3.08 प्रतिशत की गिरावट के साथ 178.05 रुपये पर बंद हुआ।